Aalborg Stiftstidende, 1840-06-01
Hvad den kongelige Commissarius, Conferentsraad Ørsted, i Stændersalen har virket for Jnstitutionen, er almindelig erkjendt, og hvorved det Ønske er opstaaet, at han endnu i mange Aar maa virke med lige Held, og derved fremdeles retfærdiggjøre den almindelige Tillid, hvormed han er hædret. Saaledes tillader jeg mig at proponere: Længe leve Hædersmanden, den kgl. Commissair, Commerentsraad Ørsted." For Folkets aandelige Udvikling ved Hr. Stænderdeputeret, Stiftsprovst, Dr. Hald. Det er en Erfaringssandhed, at Mennesket tidligst fatter og tidligst eftertragter, hvad der kan fremme hans materielle Velvære; men det er ikke mindre en Erfaringssandhed, at denne hans Tragten og Stræben betinges af hans aandelige Udvikling. J samme Grad, som han mangler eller besidder denne, vinder han Udbytte af Mark og Skov og Bjerg og Hav, og formaaer at anvende det Vundne for sit blivende Velvære. Det er den aandelige Udvikling, ved hvilken vi bleve Herrer over det Materielle, det er den aandelige Udvikling, der adler Besiddelsen af det Materielle. Den er Trylleordet, der hæver de forborgne Skatte, den er Jlden, hvorigjennem disse renses og luttres. Derfor staaer det vel til i et Land, hvor den aandelige Udvikling er almindelig, og er i Sandhed en aandelig, Udvikling; hvor den ikke blot omfatter det Materielle men gjennemtrænger Aanden selv, værner om lovbegrundhed og Ret, freder om sædelig Tugt, og benter sit Lys og sin Holdning fra Religionen, og hvor denne aandelige Udvikling ikke er i Enkeltes Eie, men er Folkets Eiendom, hvor den spreder sine Funker og udbreder sin Adel i Bondens Huus som i Kongens Gaard, i Borgerens Hjem som i de Lærdes Horesale. Finde disse Tanker Gjenklang ved dette Bord, da ville De, mine Herrer, følge min Opfordring og tømme en Skaal, for Folkets stigende aandelige Udvikling. Skaalen for Trykkefriheden indlededes med Sangen: Og Gudskeelov at Pressen dog fik Luft a. see Grunes Klubvise bog p. 38, hvorpaa Hr. Stænderdeputeret, Auditeur Rou lund udbragte Skaalen med følgende Ord: Noget efter at Stænder-Jnstitutionen var indstiftet, udbredtes det Rygte, at vores nuværende Konge havde et Udkast til en Constitution liggende færdigt i sin Pult. At dette Rygte almindeligt blev troet, derom vidner Aanden i de talrige Adresser, som bleve indgivne i Anledning af hans Thronbestigelse, men og Rygtet er vel begrundet, skulle vi formodentlig snart faae Vished, og til den Tid ville vi haabe det Bedste. Et er imidlertid en Sandhed, som har fyldt alle danske Hjerter med Glæde, og det er Kongens oprigtige Forsikkring om, at han er Trykkefrihedens varmeste Ven, og at han Jntet hellere ønsker, end den rene, den fulde Sandhed; - hvad Under da, at jeg benytter nærværende Leilighed til lydt og høitideligt at udtale Folkets Forhaabning om, at Pressen snart maa blive løst fra alle unødvendige Baand, at den ædel og forstandig, oplysende og velgjørende kan udbrede den samme Grad af Cultur og borgerlig Velvære over vort Fædreland, som Historien viser, at den har udbredt i andre Lande. Jeg tillader mig derfor at foreslaae en Skaal for Dannemarks kommende og sande Trykkefrihed - Trykkefriheden leve!" For Handel, Skibsfart og Agerdyrkning, ved Hr. Kæmner Wulff.